**Sasha Hostyn** (født i desember 1993), kjent under brukernavnet **Scarlett**, er en kanadisk e-sportsutøver. Hun er mest kjent for å ha spilt *StarCraft II*, og hun er den første kvinnen som har vunnet en *StarCraft II*-storturnering. Hun har også spilt *Dota 2*.

Privatliv
---------

Hostyn vokste opp i Kingston i den kanadiske provinsen Ontario, og begynte å delta i videospillturneringer i 2011 etter å ha spilt videospill som en hobby i løpet av hennes skolegang. Hostyn er en transkvinne og har sagt at «jeg har aldri prøvd å motta oppmerksomhet for noe annet enn hvordan jeg spiller, så jeg føler ikke at dette burde være en stor greie,» og har uttalt at hun ikke tror at hennes eller andres kjønnsidentitet har noe effekt på spillferdigheter.

Karriere
--------

### *StarCraft II*

Hostyn ble kjent i *StarCraft II*-miljøet i 2012 da hun slo et antall av høyt rangerte profesjonelle spillere ved et arrangement i Las Vegas. I 2013 klatret hun opp den globale *StarCraft II*-rangstigen til 21. rang, og tok andreplassen ved messa NorthCon. I løpet av 2014 hadde Hostyn tatt førsteplassen i syv turneringer, som gjorde hennes til den nest mest betalte kvinnelige e-sportsutøveren på det tidspunktet, etter Katherine «Mystik» Gunn. Ved 2014 hadde Hostyn vunnet over 110 000 amerikanske dollar.

I løpet av hennes *StarCraft II*-karriere ble Hostyn kalt «the queen of *StarCraft II*» (engelsk, «dronningen av *StarCraft II*»), «Korean Kryptonite» og «The Queen of Blades». *The New Yorker* nevnte henne som «den mest dyktige kvinnen innen e-sport». Hun var den eneste finalisten ved Red Bull Battle Grounds i 2014 som ikke var fra Sør-Korea. I 2014 var hun en av *Polygons* «50 admirable gaming people» (engelsk, «50 beundringsverdige videospillfolk»), som beskrev hennes om «en av de få kvinnene som har suksess på toppnivået av profesjonell *StarCraft II*-miljøet».

### *Dota 2*

Hostyn begynte å spille *Dota 2* i februar 2015, etter at hun mistet konkurranselysten for *StarCraft II*, og forklarte at «om jeg kan være flink på begge, så er det noe som ingen egentlig har gjort før.»

### *StarCraft II*, igjen

I juni 2015 ble Hostyn en del av *StarCraft II*-laget Dead Pixels, med et mål om å konkurrere i koreanske turneringer.

17. august 2016 ble hun en del av Team Expert.

I februar 2018 vant Scarlett turneringen Intel Extreme Masters, som ble holdt ved oppstarten av Vinter-OL 2018 i Pyeongchang, der hun ble den første kvinnen som vant en *StarCraft II*-storturnering. Scarlett ble en del av laget Newbee i november 2018.

I februar 2021 ble hun en del av det Shopify-eide laget Shopify Rebellion.

Priser
------

Scarlett ble oppført i *Guinness rekordbok* den 5. oktober 2016, begrunnet med «høyeste karrierefortjeneste for en kvinnelig profesjonell videospillspiller». Hun er også oppført under «kvinnelig videospillspiller med mest e-sportsturneringsseiere». Hun er også en del av Forbes' «30 under 30 innenfor videospill»-liste og har også vært nevnt som en av de «sterkeste kvinnene innenfor internasjonal sport» i 2018.

Referanser
----------

1. ↑   liquipedia.net[Hentet fra Wikidata]
2. ↑   liquipedia.net, besøkt 21. februar 2021[Hentet fra Wikidata]
3. ↑   Guinness rekordbok, www.guinnessworldrecords.com, utgitt 31. mai 2018, besøkt 16. januar 2022[Hentet fra Wikidata]
4. 1 2  Parkin, Simon (6. februar 2015). «StarCraft II's high-flying 'Scarlett' is turning to Dota 2. Does success await?». *The Guardian*. Besøkt 24. februar 2015.
5. 1 2 3  McGrath, Ben (17. november 2014). «Good Game». *The New Yorker* **(engelsk)**. Besøkt 5. mars 2023.
6. 1 2  Smith, Ryan (5. februar 2014). «How a transgender 'foreign hope' is challenging the pro *StarCraft* world». *The AV Club*. Arkivert fra originalen 12. juli 2022. Besøkt 27. januar 2015.
7. 1 2  O'Neill, Patrick (21. desember 2013). «Meet Scarlett, the 20-year-old woman who's blazing trails in 'StarCraft'». *The Daily Dot*. Arkivert fra originalen 21. desember 2013. Besøkt 27. januar 2015.
8. ↑  Levy, Karyne (10. juni 2014). «15 Of The Highest-Paid Professional Female Video Gamers». *Business Insider*. Besøkt 27. januar 2015.
9. ↑  Robertson, Adi (5. februar 2014). «Meet Scarlett, the queen of 'Starcraft II'». *The Verge*. Besøkt 27. januar 2015.
10. ↑  «Red Bull Battle Grounds 2014 Comes To Stunning Conclusion - Hardcore Gamer». *hardcoregamer.com* **(engelsk)**. 24. september 2014. Besøkt 5. mars 2023.
11. ↑  Campbell, Colin (30. desember 2014). «Polygon's 50 admirable gaming people of 2014». *Polygon*. Besøkt 27. januar 2015.
12. ↑  «Scarlett and FeaR join Dead Pixels».
13. ↑  expertesport (17. august 2016). «A selection of our new roster. Do you recognize any of them?» (Tweet).
14. ↑  Donnelly, Joe (7. februar 2018). «Scarlett wins Intel's pre-Winter Olympics 2018 StarCraft 2 event». *PC Gamer* **(engelsk)**. Besøkt 5. mars 2023.
15. ↑  Bell, Brian (7. februar 2018). «Sasha "Scarlett" Hostyn Becomes First Woman to Win a Major StarCraft 2 Tournament». *Pastemagazine.com* **(engelsk)**. Besøkt 10. februar 2020.
16. ↑  «Shopify forms Rebellion and signs StarCraft II pro Scarlett». *Daily Esports* **(engelsk)**. 19. februar 2021. Arkivert fra originalen 28. januar 2022. Besøkt 25. januar 2022.
17. ↑  «Highest career earnings for a competitive videogame player (Female)».
18. ↑  Kelly, Christina (13. november 2016). «Scarlett named highest-earning female esports player». *ESPN.com* **(engelsk)**. Besøkt 5. mars 2023.
19. 1 2  «Sasha Hostyn». *Forbes* **(engelsk)**. Besøkt 5. mars 2023.
20. ↑  «Most eSports pro tournament wins for a female gamer». *Guinness World Records* **(engelsk)**. Besøkt 5. mars 2023.

Eksterne lenker
---------------

* (en) Scarlett (gamer) – kategori av bilder, video eller lyd på Commons Rediger på Wikidata
* Scarlett på Twitter Rediger på Wikidata

* Scarlett på Twitch Rediger på Wikidata

Portal: Videospill